**JELGAVAS VALSTSPILSĒTAS PAŠVALDĪBAS 2024. GADA 25. APRĪĻA**

**SAISTOŠO NOTEIKUMU NR.24-\_\_**

 **“JELGAVAS VALSTSPILSĒTAS PAŠVALDĪBAS ADMINISTRATĪVAJĀ TERITORIJĀ IETILPSTOŠĀS LIELUPES UPES DAĻAS UN DRIKSAS UPES IZMANTOŠANA”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| **1. Mērķis un nepieciešamības pamatojums**  | Šobrīd kārtību, kādā Jelgavas valstspilsētas pašvaldības (turpmāk – Pašvaldība) administratīvajā teritorijā ietilpstošo Lielupes upes daļu un Driksas upi izmanto satiksmei kuģošanas līdzekļi, kurus lieto komercdarbības veikšanai, kā arī nosaka kuģošanas līdzekļu satiksmes kārtību publisku pasākumu norises laikā un aizliedz zemūdens niršanu ar akvalangiem upes akvatorijā nosaka Jelgavas pilsētas pašvaldības 2017.gada 27.aprīļa saistošie noteikumi Nr.17-13 "Par Jelgavas pilsētas administratīvajā teritorijā ietilpstošās Lielupes upes daļas un Driksas upes izmantošanu" (turpmāk – Saistošie noteikumi Nr.17-13).Saistošie noteikumi Nr.17-13 izdoti saskaņā ar likuma “Par pašvaldībām” 43.panta trešo daļu un Jūrlietu pārvaldes un jūras drošības likuma 48.1 panta otro daļu, kur noteiktas pašvaldības domes tiesības savā administratīvajā teritorijā izdot saistošus noteikumus par papildu nosacījumiem kuģošanas līdzekļu satiksmei Latvijas iekšējos ūdeņos. Lai precizētu noteikumu izdošanas tiesisko pamatojumu, Jelgavas valstspilsētas statusu, Jelgavas valstspilsētas pašvaldības iestādes “Jelgavas pašvaldības operatīvās informācijas centrs” nosaukumu un noteiktu, ka no 2025. gada 1. janvāra kuģošanas līdzekļu stāvvietas izmantošanai saskaņojuma saņemšana tiek aizstāta ar nepieciešamību noslēgt nomas līgumu, nepieciešams veikt grozījumus Saistošajos noteikumos Nr.17-13.Ievērojot to, ka nepieciešamo grozījumu apjoms pārsniedz pusi no spēkā esošo Saistošo noteikumu Nr.17-13 normu apjoma un pamatojoties uz Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 140. un 186. punktu ir sagatavots jauns saistošo noteikumu „Jelgavas valstspilsētas pašvaldības administratīvajā teritorijā ietilpstošās Lielupes upes daļas un Driksas upes izmantošana” projekts (turpmāk – Noteikumi).Noteikumos veikti grozījumi izdošanas tiesiskajā pamatojumā saistībā ar likuma “Par pašvaldībām” spēka zaudēšanu 2023. gada 1. janvārī, kā rezultātā zaudēja spēku likuma “Par pašvaldībām” 43. panta trešā daļa.Saskaņā ar Administratīvo teritoriju un apdzīvoto vietu likuma (stājās spēkā 2021. gada 1. jūlijā) 8. panta trešo daļu Jelgava ir valstspilsēta. Līdz ar to veikti redakcionāli labojumi, lai Noteikumos lietotā terminoloģija attiecībā uz pilsētas nosaukumu atbilstu Administratīvo teritoriju un apdzīvoto vietu likumam. Ņemot vērā to, ka palielinājās pieprasījums Pašvaldības piederošo kuģošanas līdzekļu stāvvietas izmantošanai, nepieciešams:- papildināt Noteikumus ar termina “peldlīdzeklis” skaidrojumu, t.i. ierīce, ar kuru pārvietojas pa ūdeni (piemēram, ūdens velosipēds (katamarāns), SUP dēļi) un kuru upes akvatorijā izmanto komercdarbības, sporta vai atpūtas aktivitāšu nodrošināšanai;- grozīt Noteikumu 5.2. apakšpunktu, nosakot, ka no 2025.gada 1.janvāra ar Jelgavas valstspilsētas pašvaldības iestādi “Pilsētsaimniecība” (turpmāk – iestāde “Pilsētsaimniecība”) būs jānoslēdz nomas līgums par kuģošanas līdzekļu stāvvietas izmantošanu (turpmāk – nomas līgums), ja pasažieru komercpārvadājumu vai peldlīdzekļu nomas pakalpojuma nodrošināšanai tiks izmantota kuģošanas līdzekļu stāvvieta. Iestāde “Pilsētsaimniecība” slēgs nomas līgumu, pamatojoties uz izsoles rezultātiem, kura tiks rīkota saskaņā ar Ministru kabineta 2018. gada 19. jūnija noteikumiem Nr.350 “Publiskās personas zemes nomas un apbūves tiesības noteikumi”.Vairs nav paredzēta maršruta saskaņošana ar Jelgavas valstspilsētas pašvaldības iestādi “Jelgavas reģionālais tūrisma centrs”.Atbilstoši Jelgavas valstspilsētas domes 2022. gada 24. novembra lēmumam Nr. 15/4 "Jelgavas valstspilsētas pašvaldības iestādes “Jelgavas pašvaldības operatīvās informācijas centrs” nosaukuma maiņa un Jelgavas valstspilsētas pašvaldības iestādes “Jelgavas digitālais centrs” nolikuma apstiprināšana" ar 2023. gada 1. janvāri mainīts Jelgavas valstspilsētas pašvaldības iestādes “Jelgavas pašvaldības operatīvās informācijas centrs” nosaukums uz nosaukumu “Jelgavas digitālais centrs”. Līdz ar to Jelgavas pilsētas pašvaldības iestādes “Jelgavas pašvaldības operatīvās informācijas centrs” nosaukums aizstāts ar Jelgavas valstspilsētas pašvaldības iestādes “Jelgavas digitālais centrs” nosaukumu. |
| **2. Fiskālā ietekme uz pašvaldības budžetu** |  Precīzu Noteikumu projekta ietekmi uz pašvaldības budžetu noteikt nevar. Nav nepieciešama jaunu institūciju izveide, jo Noteikumu īstenošanā iesaistītajām institūcijām nav plānoti jauni pienākumi vai funkcijas. Budžetā būs ieņēmumi no Noteikumos paredzētajiem nomas līgumiem, uz kuru pamata tiks maksāta nomas maksa par kuģošanas līdzekļu stāvvietas izmantošanu. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** |  Nav sociālās ietekmes.  Nav ietekmes uz vidi. Nav ietekmes uz iedzīvotāju veselību.Par ietekmi uz uzņēmējdarbības vidi un konkurenci pašvaldības teritorijā - tiks rīkota nomas tiesību izsole par kuģošanas līdzekļu stāvvietas izmantošanu saskaņā ar Ministru kabineta 2018. gada 19. jūnija noteikumiem Nr.350 “Publiskas personas zemes nomas un apbūves tiesības noteikumi”. |
| **4. Ietekme uz administratīvajām procedūrām un to izmaksām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām.** | Saistošie noteikumi tiks publicēti oficiālajā izdevumā "Jelgavas Vēstnesis", pašvaldības tīmekļvietnē [www.jelgava.lv](http://www.jelgava.lv) un iestādes “Pilsētsaimniecība” tīmekļvietnē [www.pilsetsaimnieciba.lv](http://www.pilsetsaimnieciba.lv), iepriekš nosūtot Satiksmes ministrijai atzinuma sniegšanai.Saistošo noteikumu izpilde neietekmēs tās institūcijas funkcijas un uzdevumus, kura nodrošinās saistošo noteikumu izpildi. |
| **5. Ietekme uz pašvaldības funkcijām un cilvēkresursiem** | Sakarā ar Noteikumu izpildi tiks noteikti jauni pienākumi vai uzdevumi esošajiem darbiniekiem. |
| **6. Informācija par izpildes nodrošināšanu** |  Saistošo noteikumu izpildē nav paredzēts izveidot jaunu institūciju. |
| **7. Prasību un izmaksu samērīgums pret ieguvumiem, ko sniedz mērķa sasniegšana** |   Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Saistošo noteikumu prasības un to izpilde neradīs papildu izmaksas pašvaldībai.Pašvaldības izraudzītie līdzekļi ir leģitīmi un rīcība ir atbilstoša normatīviem aktiem. |
| **8. Izstrādes gaitā veiktās konsultācijas ar privātpersonām un institūcijām** | Saistošo noteikumu projekts un tam pievienotais paskaidrojuma raksts 09.04.2024. tiks publicēts pašvaldības oficiālajā tīmekļvietnē www.jelgava.lv sabiedrības viedokļa noskaidrošanai, paredzot termiņu viedokļu sniegšanai līdz 22.04.2024.Jelgavas valstspilsētas pašvaldības dome no Latvijas Jūras administrācijas pieprasīs atzinumu par Saistošo noteikumu projektu no kuģošanas drošības viedokļa. |

Jelgavas valstspilsētas pašvaldības domes priekšsēdētājs A. Rāviņš